ตำรวจบรบือ เผยพี่สาวต่างพ่อน้องกะเพรา เอายาพิษใส่น้ำดื่มจนทำให้ตาย
เด็กหญิง ดื่มน้ำเสียชีวิตเป็นพี่สาวต่างพ่อใส่ยาฆ่าแมลงลงในกระติกน้ำดื่ม ,คืบหน้าเหตุ น้องกะเพราวัย 4 ขวบดื่มน้ำปนสารพิษดับ ส่วนแม่กับหลานอีก 3 คนรอด พบพี่สาวอายุ 15 ปี คนละพ่อกับน้องกะเพรา เนื่องจากทะเลาะกับแม่จึงได้เอายาฆ่าแมลงเทลงไปในกระติกน้ำ,ที่บ้านเลขที่ 168 หมู่ 10 บ้านหนองตูบ ต.หนองโก อ.บรบือ จ.มหาสารคาม บ้านของนางสุขใจ ศรีสังข์ ได้ตั้งศพ ด.ญ.วัย 4 ขวบ ซึ่งเสียชีวิตจากการดื่มน้ำที่ผสมสารพิษไม่ทราบชนิด ซึ่งในเหตุการณ์นี้มีผู้ที่ดื่มน้ำด้วยทั้งหมด 4 คน ประกอบด้วย น.ส.นุจรี ศรีสังข์ อายุ 34 ปี ด.ญ.กมลวรรณ พลจ่า อายุ 7 ขวบ ด.ญ.ธนวรรณ พลจ่า อายุ 3 ขวบ และน้องสุพัชรา ดาหอม น้องกะเพรา อายุ 4 ขวบ ผู้เสียชีวิตได้จัดงานศพของ น้องกะเพรา ญาติจึงได้รับศพกลับมาบำเพ็ญกุศลที่บ้าน จะทำการฌาปนกิจที่วัดป่าสารญาณมุณี ต.หนองโก อ.บรบือ จ.มหาสารคาม ในวันที่ 28 มิ.ย.นี้,พ.ต.ท.มงคล ไหวดี รองผกก.สืบสวน สภ.บรบือ กล่าวว่า ความคืบหน้าคดีนี้ ชุดสืบสวนและทางเจ้าหน้าที่ได้เชิญตัว น.ส.นุจรี ศรีสังข์ อายุ 34 ปี แม่น้องกระเพรา มาสอบปากคำก็ไม่มีข้อสงสัย แต่ถ้าคดีไม่คืบหน้าจะส่งศพของน้องกะเพราไปผ่าพิสูจน์ที่ นิติเวช โรงพยาบาลศรีนครินทร์ ขอนแก่น เพื่อหาสารพิษที่ตกค้างอยู่ในศพน้องกะเพรา จากนั้นทางชุดสืบสวนพบปมว่า มีเรื่องบาดหมางกันระหว่างนางนุจรี กับลูกสาว น้องพลอย อายุ 15 ปี ที่เกิดจากสามีเก่า เรื่องที่ขอมีแฟนและไม่ให้คบหากันเพราะเห็นว่ายังเป็นเด็ก และน้อยใจที่แม่ไม่ค่อยรักตนเองไม่เอาตนเองไปอยู่ที่อุดรธานีด้วย,ทางชุดสืบสวน สภ.บรบือ จึงได้เชิญตัวน้องมาให้ปากคำ และได้ทำการสอบสวนใช้เวลาประมาณ 3 ชม. ในเบื้องต้นน้องเขาก็รับสารภาพว่า ได้เอายาฆ่าแมลงที่อยู่ในบ้านไปผสมในน้ำดื่ม ในช่วงที่คนในบ้านไปลงนากัน พอแม่กลับมาจากนาก็ไปรับหลานลูกของน้องสาวแม่ ที่เรียนหนังสืออยู่โรงเรียน และได้ซื้อตำป่ามากินกัน 5 คน พอเผ็ดจึงได้ไปดื่มน้ำในถังน้ำดังกล่าว ,ในเบื้องต้นการสอบสวนยังไม่เสร็จสิ้น โดยต้องมีการนัด สหวิชาชีพเพื่อมาทำการสอบสวนอีกครั้งหนึ่งเนื่องจากน้องมีอายุแค่ 15 ปี เองในพรุ่งนี้ช่วงเช้า ส่วนเมื่อมีการสอบสวนเสร็จแล้วจะได้นำน้องเข้าไปฝากขังที่สถานพินิจจังหวัดมหาสารคาม จากนั้นจะได้มอบให้ทางร้อยเวรดำเนินการต่อไป .
คืบหน้าเหตุ น้องกะเพราวัย 4 ขวบดื่มน้ำปนสารพิษดับ ส่วนแม่กับหลานอีก 3 คนรอด พบพี่สาวอายุ15 ปีคนละพ่อกับน้องกะเพรา เนื่องจากทะเลาะกับแม่จึงได้เอายาฆ่าแมลงเทลงไปในกระติกน้ำ
น้ำดื่มปนสารพิษ,วางยาพิษ,น้องกระเพรา,ยาฆ่าแมลงผสมน้ำดื่ม,มหาสารคาม,ข่าวทั่วไป